	   Bosna i Hercegovina
   FEDERACIJA BOSNE I HERCEGOVINE
ŽUPANIJA ZAPADNOHERCEGOVAČKA
          ŽUPANIJSKO  TUŽITELJSTVO
ŽUPANIJE ZAPADNOHERCEGOVAČKE
                 ŠIROKI BRIJEG

Broj: T08 0 KTK 0009397 25
U Širokom Brijegu, 17. srpnja 2026. godine
	     OPĆINSKOM SUDU U ŠIROKOM BRIEGU
                                                                                  -sucu za prethodno saslušanje-  

	
Na temelju čl. 45. st. 2. toč. i) i čl. 241. st. 1. ZKP-a F BiH, podižem


O  P  T  U  Ž  N  I  C  U  

P r o t i v :
T. Ć. rođen 1990. godine u Mostaru.

J. S., rođen 1992. godine u Zagrebu, RH. 

LJ. L. rođen 1991. godine u Mostaru. 

M. Ć. rođen 2003. godine u Mostaru.  


Da  su:
Točka 1. zajedno T. Ć., J. S., LJ. L. i M. Ć.: 
Dana 15.08.2024. godine oko 2,00 sati, nakon što su policijski službenici PU Široki Brijeg D. S., A. L. i D. L. proveli u prostorije PU Široki Brijeg, u Širokom Brijegu u Ul. …, zbog prijave narušavanja javnog reda i mira, da bi razgovarali o događaju koji je prethodio njihovom dolasku,  kojom prilikom su ih alko-testirali, da bi nakon kraćeg vremena svi policijski službenici koji su se nalazili u prostorijama te PU izišli vani, pa kada se u hodniku čula galama u prostoriju za zadržavanje osoba su ušli policijski službenici T. Ć., J. S., M. Ć. i LJ. L., koji su kao službene osobe, policijski službenici uposleni u Ministarstva unutarnjih poslova Županije Zapadnohercegovačke i  koji su ovlašteni da primjenjuju policijske ovlasti sukladno odredbama Zakona o policijskim službenicima ŽZH („Narodne novine ŽZH“, broj: 8/07, 16/07, 13/08, 17/08, 12/15, 4/18, 21/21 i 29/21),  svjesni da će kao službene osobe u obavljanju službe druge zlostavljati, nanositi im teže tjelesne i psihičke patnje, zastrašivati ih, svjesni da drugima mogu nanijeti tjelesne ozljede, što su htjeli, postupili su suprotno odredbama čl. 3 st. 2., čl. 27 i čl. 36. st. 2.  Zakona o policijskim službenicima Županije Zapadnohercegovačke („Narodne novine ŽZH“, broj: 8/07, 16/07, 13/08, 17/08, 12/15, 4/18, 21/21 i 29/21), po kojim su isti kao policijski službenici u obavljanju svojih dužnosti dužni djelovati na nepristran i zakonit način vođen javnim interesom da služi i pomaže javnosti, promovirajući razvoj i očuvanje demokratske prakse sukladno zaštiti ljudskih prava i temeljnih sloboda, bez ikakva razloga i povoda, jer nije bilo prijeko potrebno i isključivo u mjeri potrebnoj radi ostvarenja zakonitog cilja primijenili fizičku silu, kršeći dužnosti propisane tim Zakonom, kao i suprotno odredbama čl. 3. čl. 6 i čl. 8 Pravilnika o uporabi sile („N. novine ŽZH broj 3/08), po prethodno sačinjenom dogovoru, J. S. je počeo verbalno napadati A. L. te ga rukama uhvatio za vrat i bacio na pod, gdje su ga T. Ć. i J. S. nogama snažno udarali po glavi i cijelom tijelu, dok ga je T. Ć. udarao teleskopskom palicom po tijelu, kada im je D. L. govorio da prestanu udarati njegovog brata, radi kojih jakih udaraca je A. izgubio svijest, koje takvo ponašanje policijskih službenika prema A. je prepalo D. L. i D. S., pa kada je D. L. vidio da se za vrijeme dok su njegovog brata A. udarali policijskih službenici, isti ne pomjera, u starahu za bratov život i da ga zaštiti od daljnjih udaraca krenuo je prema T. i J., u čemu ga je M. Ć. pokušao spriječiti, radi čega je D. L. M. rukama uhvatio oko struka i zajedno s njim je pao na pod, licem okrenut prema podu gdje su isti D. nastavili udarati nogama dok ga je T. udarao i teleskopskom palicom po tijelu, pa kada D. nije više mogao podnijeti te udarce okrenuo se na leđa u kojem momentu ga je T. Ć. stojeći iznad njega više puta teleskopskom palicom udario u smjeru glave, radi kojih udaraca se D. pokušao svojim rukama zaštiti, tada ga je T. i dalje nastavio udarati po rukama,  a zbog kojih nanesenih bolova od udaraca se D. L. ponovno okrenuo licem prema podu, gdje su ga nastavili udarati nogama i palicom, te su mu nogom zgazili glavu i snažno je pritisnuli prema podu, a potom mu zavrtali ruke stavljajući sredstva za vezivanje, a u međuvremenu kada se D. S. ustao sa stolice i rekao im da prestanu udarati D. L., istom je prišao policijski službenik Lj. L. i vičući mu rekao da se vrati sjediti na stolicu na kojoj je prethodno sjedio, što je D. sve zastrašilo pa se povukao par koraka unazad, a kako isti nisu prestajali udarati A. i D. ponovno im je rekao da ih ne udaraju više, J. S., T. Ć. i M. Ć. su i dalje nastavili udarati A. i D. L., te u strahu za A. život, jer je isti i dalje nepomično ležao na podu, D. S. je pokušao istog izvući od njihovih udaraca, u kojem momentu mu je prišao Lj. L. i teleskopskom palicom ga snažno udario u desnu ruku, radi kojeg udarca je D. S. pao na pod, a LJ. ga je nastavio udarati palicom više puta u predjelu leđa i ramena, pa kad je D. u strahu za svoj život i kako bi se zaštito od udaraca legao na stomak i stavio ruke iznad glave T. Ć. mu je prišao i nogom ga snažno udario u predjelu sljepoočnice a potom teleskopskom palicom u potiljak glave, od kojih udaraca je D. S. izgubio svijest, nakon čega su im u takvom stanju zavrnuli ruke na leđa i stavili sredstva za vezivanje, nanijevši na taj način A. L. lake tjelesne ozljede u obliku tri tanka krvna podljeva u slabinskom dijelu leđa (podljev izgleda tzv. „tramvajske šine“), dvije kružne modrice u središnjem dijelu leđa, nagnječenja na grudnom košu, nagnječenja na desnom ramenu, nagnječenja na lijevom koljenu, nagnječenja na desnom skočnom zglobu, D. S. teške tjelesne ozljede u obliku prskotina u potiljačnom dijelu glave, uzdužno postavljena, nagnječenja u lijevom čeonoslijepoočnom predjelu, nagnječenja u lijevom gornjeviličnom predjelu, praćeno krvarenjem u gornjeviličnom sinusu, brojne oguljotine točkaste i crtaste na prednjoj strani grudnog koša, prelom donjeg okrajka desne nadlaktne kosti praćen oguljotinama u tom dijelu, a D. L. lake tjelesne ozljede u obliku krvnog podljeva  lijevog oka praćen podlivenošću vjeđe oka, četiri trakasta krvna podljeva u vidu tzv. „tramvajskih šina“ koji zahvataju desno rame, zadnju desnu stranu desne nadlaktice i desni lopatični predio, kao i desni slabinski predio, krvni podljev na desnoj bočnoj strani trbuha, okruglog izgleda, sa žutim centrom, i nagnječenja na lijevom koljenu, da bi potom dok su D. S. i A. L. bez svijesti nepomično ležali na podu, policijski službenik D. Z. prišao  D. L. i podigao ga s poda, te ga odveo na kat, gdje mu je rekao da ode u WC da se umije jer mu je lice bilo krvavo i zelena majica koja je bila na njemu je bila prljava od krvi i sva rasparana, a potom su ga uputili u ured u blizini wc-a, u koji ured su ušli J. S. i M. Ć. gdje je J. S., u namjeri da uplaši D., rukom udarao od stol i povišenim tonom psujući istom se obratio riječima „vidjet ćeš ti, s… ti mater!“, „s… ti mater, nemaš ti pojma“, nakon čega su D. fotografirali te mu rekli da će ga voziti u Dom zdravlja Široki Brijeg na pregled, pa kada su A. L. i D. S. došli k svijesti, oko 3,30 sat su ih zajedno sa D. L. odvezli u Dom zdravlja Široki Brijeg, gdje je u vožnji T. Ć. rekao A. L. da će mu srediti alkotest jer je dobar s njegovim bratom, što A. u strahu za svoj život nije komentirao, a potom su svu trojicu vratili u prostorije PU Široki Brijeg odakle su ih policijskim vozilima prevezli u PU Grude i gdje su bili u pritvorskoj jedinici zadržani do 9,00 sati, a potom su pušteni na slobodu, nakon čega su otišli u Dom zdravlja Široki Brijeg i u SKB Mostar radi pružanja liječničke pomoći. 

	dakle, kao supočinitelji, službene osobe u obavljanju službe druge zlostavljali, nanosili im teže tjelesne i duševne patnje, zastrašivali ih, te druge teško tjelesno ozlijedili i druge lako tjelesno ozlijedili,

točka 2. zajedno T. Ć. i M. Ć.:
Tijekom večeri 26.07.2024. godine u parku Sajmište u Širokom Brijegu, prilikom održavanja festivala „Street food fest“ Široki Brijeg, kao policijski službenici Ministarstva unutarnjih poslova ŽZH Županije Zapadnohercegovačke, ovlašteni da primjenjuju policijske ovlasti sukladno odredbama Zakona o policijskim službenicima ŽZH („Narodne novine ŽZH“, broj: 8/07, 16/07, 13/08, 17/08, 12/15, 4/18, 21/21 i 29/21), postupili suprotno odredbama čl. 2. st. 1. Zakona o agencijama i unutrašnjim službama za zaštitu ljudi i imovine F BiH („Sl. novine F BiH“ broj 78/08 i 67/13), po kojim odredbama poslove zaštite ljudi i imovine gospodarskih društava, ustanova i drugih pravnih osoba se obavljaju osnivanjem agencija za te poslove ili organiziranjem unutarnje službe zaštite u pravnoj osobi, u skladu sa tim Zakonom, te suprotno odredbama čl. 38. st. 1 toč. b) Zakona o policijskim službenicima ŽZH („Narodne novine ŽZH“, broj: 8/07, 16/07, 13/08, 17/08, 12/15, 4/18, 21/21 i 29/21) kojim je propisano da policijski službenik ne može obavljati djelatnosti koje su nespojive s njegovima službenim dužnostima, a posebno da ne može obavljati nikakvu dodatnu djelatnost uz naknadu osim uz odobrenje policijskog komesara, svjesni navedenih zakonskih ograničenja, bez odobrenja i suglasnosti Policijskog komesara MUP ŽZH za obavljanje dodatnih poslova izvan redovnih policijskih dužnosti, za vrijeme održavanja koncerta glazbenog izvođača “Grše”, te svjesni da na taj način prekoračuju svoj službeni položaj policijskih službenika i htijući to, obavljali poslove tjelesne zaštite na način da su stajali na pozornici i u neposrednoj blizini pozornice, kontrolirajući pristup, kretanje i udaljenost drugih fizičkih osoba od glazbenog izvođača Grše, čime su faktički djelovali kao zaštitarsko osoblje bez ikakvog zakonskog ovlaštenja, na koji način su prekoračili svoj službeni položaja i na taj način nanijeli štetu policijskoj službi, narušavajući ugled i autoritet policijske službe.

Dakle, kao službene osobe u Federaciji prekoračivši svoj službeni položaj drugom nanijeli štetu,

Čime, da su pod točkom 1. T. Ć., J. S., Lj. L. i M. Ć. kao supočinitelji u stjecaju počinili kazneno djelo Zlostavljanje u obavljanju službe iz čl. 182. KZ F BiH, kazneno djelo Teška tjelesna ozljeda iz čl. 172. st. 1. KZ F BiH i kazneno djelo Laka tjelesna ozljeda iz čl. 173. st. 1. KZ F BiH, a sve u vezi sa čl. 31. i čl. 54. istog Zakona, a pod točkom 2. T. Ć. i M. Ć. počinili kazneno djelo Zlouporaba položaja ili ovlasti iz čl. 383. st. 1. KZ F BiH, a sve u vezi sa čl. 54. istog Zakona.

Prijedlog za izricanje mjere sigurnosti 

Predlažem da se osumnjičenima T. Ć., J. S., LJ. L. i M. Ć., temeljem čl. 76. KZ F BiH izrekne sigurnosna mjera Zabrana obavljanja zvanja, djelatnosti ili dužnosti, na način da se istima zabrani obavljanje svih poslova u okviru policijske službe u F BiH u vremenskom trajanju po određenju suda.

